****

**Tildeling for elg, hjort og rådyr 2022-2024.**

Kvoter for 2022-2024 for elg og hjort er tildelt og blir lagt ut på Mykland-storvald.no.

 **Fellingsavgifter 2022:**

**Voksen elg: kr 580,- Elgkalv: kr 340,-**

**Voksen Hjort: kr 450,- Hjortekalv: kr 270,-**

Fellingsavgiftenvgiften skal betales til storvaldets konto: **2801 05 74635, senest 10 dager** etter jaktas avslutning for elg og hjort. Vær nøye med å skrive på hvilke dyr som er felt ved innbetaling. Det er ønskelig at fellingsavgiften blir betalt før nyttår.

**Det oppfordres til å sende inn flere tanprøver.**De som vil levere tannprøver, kan hente poser på kommunehuset. Posene kan leveres i postkassa på kommunekassa i konvolutt adressert til Terje Flaten.

**HJORT**

**Det tildeles en treårig kvote for hjort.**

Det enkelte lag kan maksimalt ta ut 50 % av kvoten på et år.

Etter 3 år må felte dyr stemme med fordelingen i bestandsplanen. Husk pålegget om minst 30 % kalv.

Lag som har få dyr, må se på avskytningen over en lengre periode en 3 år.

Styret henstiller om å spare store hinder og bukker.

Styret kan ta en omfordeling av kvota etter 2 år.

**ELG**

Det tildeles 3-årig kvote på elg.

Det kan maksimalt felles 50 % av kvoten på et år. Det tildeles 25 % kalv.

Etter 3 år skal felte dyr stemme med bestandsplanen, min 25 % kalv, og maksimalt 40 % dyr over 130 kg.

Eksempel:

Lag som har 3 elg på 3 år: 1 kalv, et dyr under 130 kg og maksimalt 1 dyr over 130 kg.

Lag som har mindre en 3 elg på 3 år, må se på kvota over en lengre periode en 3 år.

Man må ta hensyn til forrige og neste bestandsplanperiode.

**RÅDYR**

**For rådyr** er det kvotefri jakt som før

Styret ønsker alle en god jakt.

Risdal 16/08-2022

For styret i Mykland Storvald

 Trygve Usterud